[pic] | KOMMISSIONEN FOR DE EUROPÆISKE FÆLLESSKABER |

Bruxelles, den 31.10.2008

KOM(2008) 693 endelig

FORELØBIGT FORSLAG TIL ÆNDRINGSBUDGET NR. 10 TIL DET ALMINDELIGE BUDGET FOR 2008

OVERSIGT OVER UDGIFTER EFTER SEKTION Sektion III – Kommissionen

FORELØBIGT FORSLAG TIL ÆNDRINGSBUDGET NR. 10TIL DET ALMINDELIGE BUDGET FOR 2008

OVERSIGT OVER UDGIFTER EFTER SEKTIONSektion III – Kommissionen

Under henvisning til:

- traktaten om oprettelse af Det Europæiske Fællesskab, særlig artikel 272,

- traktaten om oprettelse af Det Europæiske Atomenergifællesskab, særlig artikel 177,

- Rådets forordning (EF, Euratom) nr. 1605/2002 af 25. juni 2002 om finansforordningen vedrørende De Europæiske Fællesskabers almindelige budget[1], senest ændret ved Rådets forordning (EF) nr. 1525/2007[2], særlig artikel 37 -

forelægger Europa-Kommissionen hermed budgetmyndigheden det foreløbige forslag til ændringsbudget nr. 10 til budgettet for 2008.

INDHOLDSFORTEGNELSE

1. Indledning 4

2. Forhøjelse af overslaget over indtægter 4

2.1. Revision af egne indtægter 4

2.2. Andre indtægter 4

3. Nedsættelse af betalingsbevillingerne 5

3.1. Udgiftsområde 1a: Konkurrenceevne for vækst og beskæftigelse 5

3.2. Udgiftsområde 1b: Samhørighed for vækst og beskæftigelse 6

3.3. Udgiftsområde 2: Bevarelse og forvaltning af naturressourcer 7

3.4. Udgiftsområde 3b: unionsborgerskab 7

3.5. Udgiftsområde 4: EU som global partner 8

OVERSIGTSTABEL FORDELT PÅ UDGIFTSOMRÅDER I DEN FINANSIELLE RAMME 11

ÆNDRINGER I OVERSIGTEN OVER UDGIFTER EFTER SEKTION

Ændringerne i oversigten over udgifter efter sektion sendes særskilt via SEI-BUD-systemet. En engelsk udgave af ændringerne i oversigten over udgifter efter sektion vedlægges til orientering som budgetbilag.

1. Indledning

Det foreløbige forslag til ændringsbudget (FFÆB) nr. 10 til budgettet for 2008 omfatter følgende:

- nødvendigheden af at foretage en nettoforhøjelse af overslaget over indtægter (1 198,7 mio. EUR) efter revisionen af overslaget over egne indtægter og andre indtægter

- nødvendigheden af at nedsætte betalingsbevillingerne under budgetposterne 1a, 1b, 2, 3b og 4 (4 891,3 mio. EUR), efter at der er taget højde for de omfordelinger, der er foreslået som led i den samlede overførsel.

2. Forhøjelse af overslaget over indtægter

2.1. Revision af egne indtægter

Kommissionen har i henhold til artikel 16 i Rådets forordning (EF, Euratom) nr. 1150/2000 af 22. maj 2000[3] revideret sine overslag over egne indtægter. Dette vedrører navnlig moms- og BNI-indtægterne og traditionelle egne indtægter.

Hvad angår egne moms- og BNI-indtægter, foreslår Kommissionen på grundlag af de foreliggende oplysninger at afsætte et beløb på 1 823,7 mio. EUR. Denne forøgelse vedrører kapitel 3 1 og 3 2 i budgettets indtægtsdel.

På nuværende tidspunkt er beregningerne af medlemsstaternes saldoer foreløbige, da der stadig foregår kontrol af moms- og BNI-oplysningerne. Dette kan føre til, at Kommissionen må revidere sine tal i løbet af proceduren for dette FFÆB.

Kommissionen foreslår også at nedsætte de traditionelle egne indtægter med 1 600 mio. EUR i kapitel 12 under indtægter. I ændringsbudgettet nr. 5/2008[4] blev de skønnede traditionelle egne indtægter sat til 18 536,3 mio. EUR netto. Under hensyntagen til udviklingen i de indbetalte beløb siden årets begyndelse skønnes dette beløb imidlertid nu at blive på 16 936,3 mio. EUR. Hvis nye aktuelle tal for årets sidste kvartal viser betydelige udsving i forhold til dette skøn, vil Kommissionen revidere sine tal i løbet af budgetproceduren.

2.2. Andre indtægter

Finansielle korrektioner under strukturfondene (konto 6 5 0 0)

Under hensyntagen til de indbetalte beløb under konto 6 5 0 0 og idet det antages, at disse beløb ikke vil blive genanvendt i år, foreslås der opført et beløb på 313 mio. EUR på budgettet.

Andre bidrag og tilbagebetalinger, der ikke er formålsbestemte (konto 6 6 0 1)

Under hensyn til det nuværende resultat for konto 6 6 0 1 kan der opføres yderligere 33 mio. EUR.

Morarenter og bøder

Kapitel 7 0 og 7 1 i den generelle oversigt over indtægter omfatter morarenter og bøder. I ændringsbudget nr. 3/2008[5] er der allerede foretaget en forøgelse af de beløb, der blev opført i budgettet i 2008, med 849,2 mio. EUR. I betragtning af de beløb, der på dette tidspunkt af året er indbetalt eller forventes indbetalt, foreslås der opført et yderligere beløb på 629 mio. EUR på budgettet.

3. Nedsættelse af betalingsbevillingerne

Kommissionen foreslår at justere betalingsbevillingerne under visse budgetposter for at bringe dem mere i overensstemmelse med de seneste overslag over betalingsbehov og ud fra den antagelse, at den indbyrdes tilpasning af betalingsbevillingerne mellem budgetposterne, som Kommissionen særskilt har anmodet om i den såkaldte "samlede overførsel", accepteres af budgetmyndigheden. Den foreslåede nedsættelse af betalingsbevillingerne beløber sig til 4 891,3 mio. EUR.

3.1. Udgiftsområde 1a: Konkurrenceevne for vækst og beskæftigelse

Afslutning af programmer for virksomheder (- 50 mio. EUR)

Betalingsbevillingerne under budgetartikel 01 04 05 indbetales på to konti, der på Kommissionens vegne forvaltes af Den Europæiske Investeringsfond (EIF). Betalinger som led i opfyldelsen af forpligtelser, der er indgået af EIF (på Kommissionens vegne), foretages under anvendelse af disse konti efter behov. De to konti dækker de to finansielle instrumenter, garantier og venturekapital.

Under dette program skal der anvendes forpligtelsesbevillinger, for at Kommissionen kan bemyndige EIF til i sin egenskab af gennemførende organisation at undertegne kontrakter med finansielle formidlere. Betalingsbevillinger kræves kun delvist på kort sigt, da de er betinget af opfyldelse af visse betingelser:

- for venturekapitalinvesteringer udbetales der kun midler til venturekapitalvirksomheden, når der er behov for dem for at foretage en investering eller betale støtteberettigede omkostninger for venturekapitalfonden. Hvis der ikke foretages investering, foretages der heller ikke nogen betaling

- for garantiernes vedkommende udbetales der kun midler til en finansiel formidler, hvis der foreligger misligholdelse, og den finansielle formidler anmoder om betaling i henhold til garantien. Hvis der ikke foreligger misligholdelse, foretages der heller ikke nogen betaling.

Eftersom EIF til enhver tid skal være i stand til at foretage rettidige betalinger, anvendes der betalingsbevillinger til at overføre tilstrækkelige midler til forvaltningskonti (der føres af EIF på Kommissionens vegne). Der gennemføres regelmæssig overvågning for så vidt angår det forventede betalingstempo for at sikre, at der til enhver tid fortsat er tilstrækkelige midler til rådighed for EIF. "Tilstrækkelige" henviser i dette tilfælde til det forventede betalingstempo, ikke til den samlede forpligtelse, eftersom de kontrakter, der undertegnes af EIF, er af en betydelig varighed. Betalinger af beløb, for hvilke der er indgået forpligtelser, kan ske over en anselig periode.

I betragtning af ovenstående er det ikke muligt på forhånd præcist at angive de krævede betalinger i løbet af et år. Kommissionens tjenestegrene forbliver i kontakt med EIF hvert år for at tilpasse kravene til de betalinger, der rent faktisk skal foretages.

På baggrund af de oplysninger, der er modtaget fra EIF, foreslår Kommissionen en nedsættelse af betalingsbevillingerne fra 86,2 mio. EUR til 36,2 mio. EUR (dvs. - 50 mio. EUR). Dette skøn er baseret på de skønnede udbetalingsbehov for resten af 2008, som kun med ringe sandsynlighed overstiger 36 mio. EUR. Der er desuden allerede tilstrækkelige midler på forvaltningskontiene til at dække selv betydeligt større betalinger, hvis det er nødvendigt.

3.2. Udgiftsområde 1b: Samhørighed for vækst og beskæftigelse

Struktur- og Samhørighedsfonde (- 4 514,7 mio. EUR)

I dette foreløbige forslag til ændringsbudget foreslås en nedsættelse på 4 514,7 mio. EUR af betalingsbevillingerne under udgiftsområde 1b. I det følgende forklares årsagerne hertil.

Langt de fleste af de operationelle programmer for den nye programmeringsperiode 2007-2013 blev vedtaget i 2007, og der vil kun blive tale om meget få mellemliggende betalinger i 2008. Inden indgivelse af den første anmodning om betaling til et operationelt program skal den pågældende medlemsstat først indgive en rapport om forvaltnings- og kontrolsystemer, som efterfølgende skal godkendes af Kommissionen. Artikel 71 i Rådets forordning (EF) nr. 1083/2006[6] fastsætter, at denne rapport skal fremlægges "senest 12 måneder efter godkendelsen af det enkelte operationelle program".

Situationen for disse rapporter om forvaltnings- og kontrolsystemer var ved udgangen af september som beskrevet nedenfor. Hvad angår programmerne under Den Europæiske Socialfond (ESF), havde medlemsstaterne indsendt 16 ud af 117 mulige, og to af disse var godkendt. Hvad angår programmerne under Den Europæiske Fond for Regionaludvikling (EFRU) og Samhørighedsfonden, havde Kommissionen modtaget 87 ud af 316 systemrapporter, og af disse var 18 godkendt. Medlemsstaternes indsendelse af rapporter er forløbet langsommere end oprindeligt forventet, og det har haft direkte indvirkning på de krævede betalingsbevillinger til mellemliggende betalinger. Godkendelsen af forvaltnings- og kontrolsystemerne fører desuden ikke nødvendigvis til øget øjeblikkelig indgivelse af betalingsanmodninger, eftersom medlemsstaterne navnlig for EFRU's vedkommende har oplyst, at de ikke begynder at anvende midler, før forvaltnings- og kontrolsystemerne er godkendt.

For Samhørighedsfondens vedkommende og i mindre omfang for visse operationelle programmer under EFRU bliver denne virkning forstærket af, at 949 store projekter også skal indgives til Kommissionen med henblik på godkendelse.

Det betyder, at næsten alle betalinger i 2008 til programmerne i perioden 2007-2013 har været begrænset til de programmerede forskudsbetalinger. De mellemliggende betalinger for programmerne for perioden 2000-2006 har imidlertid oversteget forventningerne og derfor tegnet sig for en betydelig del af de oprindeligt skønnede betalinger for programmerne for 2007-2013 (der er overført 7,3 mia. EUR fra de nye programmer til de gamle programmer). Kommissionen har imidlertid suspenderet et betydeligt antal betalinger til programmerne for perioden 2000-2006 efter revisioner af forvaltnings- og kontrolsystemer for visse specifikke operationelle programmer, og mens det afventes, at de pågældende medlemsstater træffer de nødvendige korrigerende foranstaltninger.

På baggrund af ovenstående foreslår Kommissionen at nedsætte betalingsbevillingerne under følgende poster inden for udgiftsområde 1b:

Budgetpost | Titel | Ændring (EUR) |

04 02 17 | ESF — Konvergens | -649 702 522 |

04 02 19 | ESF — Konkurrenceevne og beskæftigelse i regionerne | -965 000 000 |

13 03 16 | EFRU — Konvergens | -1 127 000 000 |

13 03 18 | EFRU — Konkurrenceevne og beskæftigelse i regionerne | -200 000 000 |

13 03 19 | EFRU — europæisk territorialt samarbejde | -158 000 000 |

13 04 02 | Samhørighedsfonden | -1 415 000 000 |

Udgiftsområde 1b i alt | -4 514 702 522 |

Det skal erindres, at det 2008-budget, Kommissionen anmodede om til udgiftsområde 1b, blev fastlagt ud fra den antagelse, at alle programmer for 2007-2013 ville blive vedtaget i 2007, og at gennemførelsen ville gå i gang umiddelbart efter deres godkendelse, hvilket ville føre til et passende antal mellemliggende betalinger.

3.3. Udgiftsområde 2: Bevarelse og forvaltning af naturressourcer

Reserve til fiskeriaftaler (- 20,7 mio. EUR)

Reservebudgetpost 40 02 41 02 omfatter bevillinger til mulige nye fiskeriaftaler, der indgås med visse tredjelande. I betragtning af den nuværende situation i forhandlingerne med Liberia, Sierra Leone, Tanzania, Kenya og Senegal vil de mulige aftaler med disse lande ikke blive afsluttet før udgangen af 2008. De ikke-anvendte betalingsbevillinger på 20,7 mio. EUR kan derfor annulleres. De tilsvarende forpligtelsesbevillinger er for størstedelens vedkommende allerede blevet anvendt i forbindelse med overførsel DEC22/2008.

3.4. Udgiftsområde 3b: unionsborgerskab

Folkesundhedsprogram (- 13,6 mio. EUR)

Der forventes en underudnyttelse på omkring 14 mio. EUR for så vidt angår betalingsbevillinger på konto 17 03 01 01 vedrørende gennemførelse af folkesundhedsprogrammet (2003 til 2008) i 2008. Der er to væsentlige årsager til denne underudnyttelse.

Der er for det første indgået forpligtelser for ca. 7 mio. EUR under folkesundhedsprogrammet i sidste kvartal af 2007, hvilket gør det muligt at finansiere yderligere interessante projekter under programmet. Et tilsvarende beløb var tilgængeligt i betalingsbevillinger, men på grund af tidspunktet for forpligtelsen kunne der ikke foretages betalinger i 2007. Disse betalingsbevillinger er automatisk fremført i 2008, men de var ikke planlagt ved udarbejdelsen af det foreløbige budgetudkast for 2008 i begyndelsen af 2007. Som en direkte konsekvens er der et overskud i de samlede betalingsbevillinger på denne konto på ca. 7 mio. EUR.

For en stor del af tilskuddene under folkesundhedsprogrammet har Kommissionen desuden bevilliget forlængelser, fordi modtagerne har problemer med at levere de krævede resultater til tiden. Desuden er visse støttemodtagere blevet forsinkede med fremlæggelse af dossierer om tilbagebetaling eller den tilhørende dokumentation. Som følge heraf er flere betalinger blevet udskudt til budgetåret 2009 op til et beløb af en størrelsesorden på 7 mio. EUR.

Overgangsfaciliteten til opbygning af institutioner efter tiltrædelsen (- 26,7 mio. EUR)

Den vigtigste årsag til denne underudnyttelse er suspenderingen af betalingerne til Bulgarien under PHARE-førtiltrædelsesbistanden (se nedenfor) og overgangsfaciliteten. Den 23. juli 2008 vedtog Europa-Kommissionen en beslutning, som tilbagekalder retten til at forvalte programmer under de to forannævnte finansielle instrumenter for to af fire bulgarske gennemførelsesagenturer. Det foreslås derfor at reducere betalingsbevillingerne til budgetartikel 22 03 01 med 26,7 mio. EUR.

3.5. Udgiftsområde 4: EU som global partner

Førtiltrædelsesinstrument — Udvikling af menneskelige ressourcer (- 47,6 mio. EUR)

Kommissionen har endnu ikke modtaget akkrediteringspakken og anmodningen om overdragelse af forvaltning for komponent IV under førtiltrædelsesinstrumentet (menneskelige ressourcer) fra de tyrkiske myndigheder. Den formelle indsendelse af pakken var forventet ved udgangen af juli ifølge oplysninger fra den tyrkiske regering i tilknytning til det finansieringsaftaleseminar, der fandt sted i midten af juli 2008.

Evalueringen af efterlevelsen pågår stadig, og der er ikke oplyst en ny dato for indgivelse af akkrediteringspakken til Kommissionen. Selv om pakken var blevet modtaget før udgangen af september, ville det ikke have været muligt for Kommissionens revisorer at vurdere den, arrangere akkrediteringsmissionen og sikre (i det usandsynlige tilfælde, at missionen ikke konstaterer mangler), at overdragelsen af forvaltningen er klar til Kommissionens vedtagelse inden årets udgang.

Hertil kommer, at teksten til finansieringsaftalen ikke er aftalt med de tyrkiske myndigheder. I betragtning af den plan, der er fastlagt i forbindelse med et andet informationsseminar medio oktober og under hensyntagen til, at forhandlingerne og komponenttilpasningen af Kommissionens modelaftale først kan starte bagefter, er det ikke sandsynligt, at der kan indgås en finansieringsaftale inden årets udgang.

Da det vil være umuligt at overdrage forvaltningen og undertegne finansieringsaftalen inden årets udgang, hvilket er betingelserne for udbetaling af forfinansiering, foreslås det at reducere betalingsbevillingerne for budgetartikel 04 06 01 med 47,6 mio. EUR.

Instrument til førtiltrædelsesbistand til udvikling af landdistrikter (Ipard) (-70 mio. EUR)

Som fastsat i lovgivningen kan der ikke foretages betalinger, heller ikke til forfinansiering, før Kommissionen har truffet afgørelse om "overdragelse af forvaltning". Eftersom overdragelsen ikke vil finde sted i løbet af 2008 for nogen af kandidatlandene, vil ingen af betalingsbevillingerne for 2008 blive anvendt.

Kandidatlandene er nødt til at etablere de relevante strukturer (nationale myndigheder og/eller agenturer), som vil gøre det muligt at gennemføre programmerne på et sundt finansielt grundlag og derefter foretage alle akkrediteringskontrollerne på nationalt plan. Når resultaterne heraf er indgivet af kandidatlandene, skal Kommissionen gennemføre kontrol for at evaluere den administrative struktur og afgøre, om forvaltnings- og kontrolsystemerne for hver enkelt foranstaltning lever op til fællesskabsstandarderne.

Selv om kandidatlandene gjorde en betydelig indsats for at opnå overdragelse i 2008, er det nu klart, at de ikke vil opnå den i år. Den seneste prognose viser, at Kroatien vil godkende foranstaltningerne ved udgangen af oktober 2008 for herefter at anmode om "overdragelse af forvaltning" hos Kommissionen, som vil kunne bevilliges i første halvdel af 2009. For de to andre kandidatlande vil forsinkelsen være længere på grund af forsinkelsen i den nationale akkreditering og manglende erfaring med forvaltning af fællesskabsmidler. Det foreslås derfor at reducere betalingsbevillingerne til budgetartikel 05 05 02 med 70 mio. EUR.

Førtiltrædelsesinstrument på strukturområdet (Ispa) — afslutning af tidligere projekter (2000-2006) (- 100 mio. EUR)

De betalingsbevillinger, der er opført på budgetpost 13 05 01 01, skal anvendes til afslutning af projekter i Bulgarien og Rumænien. Betalingsprognoserne for denne budgetpost er reduceret signifikant af disse medlemsstater. Denne forventede reduktion af betalingerne er resultatet af færre anmodninger om tilbagebetalinger i begge lande end forventet samt suspension af betalingerne til to bulgarske projekter. Efter Kommissionens vedtagelse om suspension fra juli 2008 forventes der ingen betalingsanmodninger for de berørte projekter i år. Ved udgangen af november 2008 bør de bulgarske myndigheder gennemføre en række foranstaltninger (yderligere revisioner, udarbejdelse og gennemførelse af handlingsplan og ændringer af de finansielle forvaltnings- og kontrolsystemer) for at forbedre den overordnede forvaltning af begge suspenderede projekter. Kommissionen vil følge op på gennemførelsen af disse foranstaltninger, når den er afsluttet, og afhængigt af resultaterne kan Kommissionen enten ophæve suspensionen eller træffe beslutning om en finansiel korrektion.

Som resultat af de lavere betalingsprognoser anmodes der derfor om reduktion af betalingsbevillingerne på 100 mio. EUR for konto 13 05 01 01.

Samarbejde med udviklingslandene i Asien (- 48 mio. EUR)

Flere af de planlagte betalinger i 2008 under konto 19 10 01 01 bør reduceres eller annulleres af følgende årsager:

- Bangladesh (uddannelsesprogram): Gennemførelsen af programmet forløber meget langsommere end forventet på grund af skaderne efter cyklonen i 2007. Efter anbefalingen om en midtvejsrevision af programmet er udbetalingerne for 2008 blevet sænket med 17 mio. EUR

- Indien (støtte til sundhedssektorbudgettet): Undertegnelsen af en finansieringsaftale med Indiens regering er blevet forsinket på grund af støttemodtagerens administrative problemer under forhandlingerne. Det oprindeligt skønnede beløb bør derfor reduceres med 13 mio. EUR

- Indien: Det endelige beløb, der anmodes om til en kontrakt angående forbedring af skoleundervisningen, er 1,7 mio. EUR lavere end forventet på grund af en uforudset indtægtsordre over for kontrahenten

- Cambodja (budgetstøtteprogram): På grund af regeringens langsomme gennemførelse af foranstaltninger, der er krævet forud for frigivelse af midler, vil raterne på 5 mio. EUR ikke blive udbetalt i 2008

- Myanmar: Den oprindeligt planlagte betaling på 4,3 mio. EUR for kontrakten med De Forenede Nationers Projektgennemførelseskontor (UNOPS) angående "Fonden for de tre sygdomme" (hiv/aids, malaria og tuberkulose) er blevet ændret til 2 mio. EUR, da revisionen viste, at visse forhold ikke gjorde det muligt at foretage fuld betaling (reduktion på 2,3 mio. EUR)

- Pakistan: Der forventes ikke betaling af en tranche på 6 mio. EUR i 2008 til støtteprogrammet for uddannelsessektoren på grund af holdningen hos Verdensbanken, som har besluttet at ændre programfinansieringsmåden, hvilket har gjort det nødvendigt for EU at formulere et nyt politikgrundlag. Betalingen af budgetstøtten vil derfor blive forsinket

- Indonesien (program for lov og sikkerhed): Undertegnelsen af finansieringsaftalen er blevet forsinket af regeringen, hvorfor kontrakterne endnu ikke er blevet tildelt. Betalingerne i tilknytning til undertegnelse af disse kontrakter (3 mio. EUR) er udskudt til næste år.

OVERSIGTSTABEL FORDELT PÅ UDGIFTSOMRÅDER I DEN FINANSIELLE RAMME

Den finansielle ramme Udgiftsområde/underudgiftsområde | Finansiel ramme for 2008 | Budget 2008 (inkl. ÆB 1-6/2008 og FFÆB 7-9/2008) | FFÆB 10/2008 | Budget 2008 + ÆB 1-6/2008 og FFÆB 7-10/2008 |

|FB |BB |FB |BB |FB |BB |FB |BB | | 1. BÆREDYGTIG VÆKST | | | | | | | | | | 1a. Konkurrenceevne for vækst og beskæftigelse |10 386 000 000 | |11 086 000 000 |9 768 739 600 |0 |-50 000 000 |11 086 000 000 |9 718 739 600 | |1b. Samhørighed for vækst og beskæftigelse |47 267 000 000 | |47 255 948 720 |40 538 785 026 |0 |-4 514 702 522 |47 255 948 720 |36 024 082 504 | | I alt | 57 653 000 000 | |58 341 948 720 | 50 307 524 626 | 0 |-4 564 702 522 | 58 341 948 720 | 45 742 822 104 | | Margen[7]

| | |-188 948 720 | | | |-188 948 720 | | | 2. BESKYTTELSE OG FORVALTNING AF NATURRESSOURCER | | | | | | | | | | Heraf markedsrelaterede udgifter og direkte betalinger |46 217 000 000 | |41 006 490 000 |40 889 550 500 | | |41 006 490 000 |40 889 550 500 | | I alt | 59 193 000 000 | |56 314 715 538 | 53 241 270 053 | 0 |-20 682 000 | 56 314 715 538 | 53 220 588 053 | | Margen | | |2 878 284 462 | | | |2 878 284 462 | | | 3. UNIONSBORGERSKAB, FRIHED, SIKKERHED OG RETFÆRDIGHED | | | | | | | | | | 3a. Frihed, sikkerhed og retfærdighed |747 000 000 | |730 274 000 |533 196 000 | | |730 274 000 |533 196 000 | |3b. Borgerskab |615 000 000 | |888 034 197 |981 444 203 |0 |-40 300 000 |888 034 197 |941 144 203 | | I alt | 1 362 000 000 | |1 618 308 197 | 1 514 640 203 | 0 |-40 300 000 | 1 618 308 197 | 1 474 340 203 | | Margen[8]

| | |16 883 000 | | | |16 883 000 | | | 4. EU SOM GLOBAL AKTØR[9]

|7 002 000 000 | | 7 311 218 000 | 8 112 728 400 | 0 |-265 600 000 | 7 311 218 000 | 7 847 128 400 | | Margen | | | -70 000 000 | | | | -70 000 000 | | | 5. ADMINISTRATION[10]

|7 380 000 000 | |7 279 207 193 | 7 279 767 193 | 0 |0 |7 279 207 193 | 7 279 767 193 | | Margen | | | 177 792 807 | | | | 177 792 807 | | | 6. KOMPENSATION | 207 000 000 | |206 636 292 | 206 636 292 | 0 |0 |206 636 292 | 206 636 292 | | Margen | | | 363 708 | | | | 363 708 | | | I ALT | 132 797 000 000 | 129 681 000 000 | 131 072 033 940 | 120 662 566 767 | 0 |-4 891 284 522 | 131 072 033 940 | 115 771 282 245 | | Margen | | | 2 814 375 257 | 9 607 842 430 | | |2 814 375 257 | 14 499 126 952 | |

[1] EFT L 248 af 16.9.2002, s. 1.

[2] EUT L 343 af 27.12.2007, s. 9.

[3] EFT L 130 af 31.5.2000, s. 1

[4] Vedtaget den 2. september 2008.

[5] EUT L 208 af 5.8.2008, s. 1.

[6] EUT L 210 af 31.7.2006, s. 25.

[7] Den Europæiske Globaliseringsfond (EGF) er ikke medtaget ved beregningen af margenen under udgiftsområde 1a. Fleksibilitetsinstrumentet er blevet mobiliseret med et beløb på 200 mio. EUR.

[8] Beløbet for Den Europæiske Unions Solidaritetsfond (EUSF) opføres ud over de beløb, der er fastsat for de relevante udgiftsområder i den interinstitutionelle aftale af 17. maj 2006 (EUT C 139 af 14.6.2006).

[9] I 2008-margenen for udgiftsområde 4 er der ikke taget hensyn til bevillingerne med relation til nødhjælpsreserven. Fleksibilitetsinstrumentet er blevet mobiliseret med et beløb på 70 mio. EUR.

[10] Ved beregning af margenen under lofter for udgiftsområde 5 er der taget hensyn til fodnote 1) i den finansielle ramme for 2007-2013 med et beløb på 77 mio. EUR i form af personalebidrag til pensionsordningen.